hotchpotch/miracl-hf-unified huggingface dataset:
হিন্দি রুশী ভাই ভাই
হিন্দি রুশী ভাই ভাই ( (; ; পরের শব্দগুলির ভুল বানান হতে পারে ("ফাই ফাই")- "ভারতীয় এবং রাশিয়ান ভাই") একটি সোভিয়েত রাশিয়ার সময়কালীন রাজনৈতিক স্লোগান, যেটি ১৯৫০-১৯৮০ সালে ভারতেও ব্যবহৃত হয়েছিল এবং আনুষ্ঠানিকভাবে উভয় দেশের মধ্যে প্রচার করা হয়েছিল। ২৫ শে নভেম্বর, ১৯৫৫ সালে বেঙ্গালোরে একটি সভায় নিকিতা ক্রুশ্চেভ ঘোষণা করেন।
এর আগেও ভারতে অনেকটা এরকম স্লোগান ছিল: "হিন্দি চিনি ভাই ভাই" ( () যা ১৯৫৪-১৯৬২ ভারতের শান্তিপূর্ণ সম্পর্কের সময় ভারতীয় ও চীনাদের মধ্যে ভ্রাতৃত্বের কথা ঘোষণা করে (" পঞ্চ শিলা "); ১৯৬২ সালে, চীন-ভারত যুদ্ধের সময় যা শেষ হয়ে যায়। ইউএসএসআর-এ, ১৯৪৯ সালের গান "মস্কো-বেইজিং" থেকে একটি স্লোগান ছিল "রাশিয়ান এবং চীনা চিরতরের ভাই ভাই" যা খ্রুষ্যাভের শাসনকালেও মেয়াদ শেষ হয়ে গিয়েছিল।
স্লোগানটি সোভিয়েত সাহিত্য, বিশেষত ল্যাজার লঘিন এবং অনুরূপ চলচ্চিত্রের বই "ওল্ড ম্যান হটবারচ" এ ব্যবহৃত হয়। এছাড়াও এটি একটি বইয়ে উল্লিখিত হয় "বি প্রিপেইয়াড, ইয়উর মেজেসটি " লেভ কাসিল দ্বারা লিখিত। সোভিয়েতের সময় পরও ব্যবহার করা হয়, বিশেষ করে ১৯৯১ সালে এলডার রিয়াজানোভের প্রমিসড হেভেনের মাধ্যমে।
হিন্দি ভাষার "ভাই" শব্দের মানে "ভাই" এবং রাশিয়ান শব্দ ( "ব্র্যাট" এবং উভয় সংস্কৃত শব্দ bhrā́tṛ(भ्रातृ)) থেকে উদ্ভূত) এর সাথে মিল আছে। অন্যান্য ইন্দো-ইউরোপীয় ভাষাগুলিতেও প্রতীয়মান হয়: ইংরেজি ভাষায় (), লাতিন ভাষায় (), গ্রিক ভাষায় ().
অবধি ভাষা
অবধি ভাষা (দেবনাগরী:अवधी) মূলত উত্তরপ্রদেশ রাজ্যের অবধ অঞ্চল এবং নেপালের তরাই অঞ্চলের একটি ইন্দো-আর্য ভাষা। অবধি ভাষা জর্জ অব্রাহাম গ্রিয়ারসন দ্বারা পূর্ব হিন্দি হিসেবে শ্রেণীবদ্ধ ছিল, যিনি ভারতের ভাষাতত্ত্ব জরিপ পরিচালনা করেন।
অবধি ভাষায় গুরুত্বপূর্ণ সাহিত্য কাজগুলি মাওলানা দাত্তের "'কান্দায়ন", মালিক মোহাম্মদ জেসি'র রচিত পদ্মাবত (১৫৪০ খ্রিস্টাব্দ), তুলিদাসের (১৫৭৫ খ্রিস্টাব্দ) রামচরিত্রামৃত এবং হনুমান চালিশা, কবির বা বিজাকের রচিত "দোহে", ১৭৫৭ সালে নুর মুহাম্মদ দ্বারা ইন্দ্রাবতী এবং কবি সুর-এর রচনাগুলি।
অবধি ভাষা প্রধানত মধ্য উত্তর প্রদেশের অবধ অঞ্চল এবং বাহরাইচ, এলাহাবাদ, বারাবানী, গন্ডা, ফৈয়েজাবাদ এবং লখনৌ শহরের কথা বলে। প্রতাপগড়, সুলতানপুর, জয়নপুর, বাস্টি জেলার মানুষ অওয়াধি ভাষায় কথা বলে।
অবধি ভাষা ফিজিতে ভারতীয়দের জন্য একটি সংযোগকারী ভাষা হিসাবে কথা বলা হয়। ফিজি হিন্দি একটি পুরনো অবধি উপভাষা যা অন্য ভারতীয় উপভাষার দ্বারা প্রভাবিত ছিল, কিন্তু অবধির অধিকাংশ ব্যাকরণগত বৈশিষ্ট্যই ধরে রেখেছে। এটি নিউজিল্যান্ড, অস্ট্রেলিয়া, যুক্তরাষ্ট্র ও কানাডা, ফিজিতে প্রায় ৪,৬০,০০০ জন এবং বিভিন্ন সম্প্রদায়ের মানুষের দ্বারা কথিত হয়।
২০০০ সালের মাঝামাঝি পর্যন্ত হিন্দি চলচ্চিত্রে গ্রাম্য ভাষা এবং কম শিক্ষিত লোকজনের ভাষা হিসেবে ব্যবহৃত হয়েছে অওয়াধি ভাষা। এই ভাষা দুটি চলচ্চিত্রে ব্যবহার করা হয়েছিল বেশি মাত্রায় - গঙ্গা যমুনা, যা ভজপুরী সিনেমা ও লাগান। লাগান ছবিতে ব্রজ ভাষার সঙ্গে অবধি ভাষা ব্যবহার করা হয়েছিল খুব কম মাত্রায়। 'অবধি' খুব সহজে হিন্দি ভাষার সঙ্গে যুক্ত হতে পাড়ে। এটি ১৯৮৬ সালে ভারতীয় মহাকাব্য টেলিভিশন সিরিজ রামায়ণে সল্প পরিমানে এবং অন্যান্য চরিত্রের ভাষা হিসাবে ব্যবহৃত হয়।
টেলিভিশনের ধারাবাহিকতায়, অমিতাভ বচ্চন, অবধি ভাষায় তাঁর সংলাপের কিছু অংশে বলে ছিলেন, যা সমালোচকদের দ্বারা প্রশংসা পায়। হিন্দুস্তান টাইমস অনুসারে:
নাজি আল-আলী
নাজি সালিম হুসাইন আল-আলী ( ""; জন্ম আনু.১৯৩৮– ২৯ আগস্ট ১৯৮৭) ছিলেন একজন ফিলিস্তিনি কার্টুনিস্ট ও আরব ভূখণ্ডে ইসরাইলি দখলদারিত্বের বিরুদ্ধে রাজনৈতিক সমালোচনাকারী। তাকে আরব বিশ্বের শ্রেষ্ঠ কার্টুনিস্ট বলে মনে করা হয়।
হান্দালা () হলো নাজি আলী কৃত সৃষ্ট সর্বশ্রেষ্ঠ ও বিখ্যাত চিত্রকর্ম।
এডওয়ার্ড ইয়াং
এডওয়ার্ড ইয়াং (; ৬ নভেম্বর ১৯৪৭ - ২৯ জুন ২০০৭) ছিলেন একজন তাইওয়ানীয় চলচ্চিত্র নির্মাতা। ইয়াং তার সমসাময়িক লেখক-পরিচালক হো সিয়াও-সিয়েন ও সাই মিং-লিয়াংদের সাথে তাইওয়ানীয় নব কল্লোল ও তাইওয়ানীয় চলচ্চিত্র শিল্পের প্রধানতম চলচ্চিত্র নির্মাতাদের একজন। তার চলচ্চিত্রগুলোতে দ্বিধা, উদ্বেগ, ও সামাজিক রূপান্তরের সৌন্দর্য প্রকাশ পেয়েছে। তিনি ২০০০ সালে "ই ই" চলচ্চিত্র পরিচালনার জন্য শ্রেষ্ঠ পরিচালক হিসেবে কান চলচ্চিত্র উৎসব পুরস্কার অর্জন করেন।
লেসলি ব্রাউন
লেসলি সু ব্রাউন (; জন্ম: ২৯ জুন ১৯৫৭ হলেন একজন মার্কিন প্রিমা বেলেরিনা ও অভিনেত্রী। তিনি ১৯৮৬ থেকে ১৯৯৩ সাল পর্যন্ত নিউ ইয়র্ক সিটির আমেরিকান বেলে থিয়েটার কোম্পানির প্রধান নৃত্যশিল্পী ছিলেন। ১৯৭৭ সালে "দ্য টার্নিং পয়েন্ট" চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
লেসলি সু ব্রাউন ১৯৫৭ সালের ২৯শে জুন নিউ ইয়র্ক অঙ্গরাজ্যের নিউ ইয়র্ক সিটিতে এক নৃত্যশিল্পী পরিবারে জন্মগ্রহণ করেন। তার মাতা ইসাবেল মিরো ব্রাউন ও পিতা কেলি কিংম্যান ব্রাউন (১৯২৮-১৯৮১) দুজনেই নৃত্যশিল্পী ছিলেন। তার মাতামহীর সু ব্রাউন ছিলেন মিসিসিপির একজন সম্মানিত নৃত্য শিক্ষক। তার নামানুসারেই ব্রাউনের মধ্যনাম সু রাখা হয়।
১৯৭৬ সালে তিনি আমেরিকান বেলে থিয়েটার কোম্পানিতে সলোইস্ট হিসেবে যোগ দেন। ১৯৮৫ সালে তিনি ওয়াশিংটনে কেনেথ ম্যাকমিলানের "রোমিও অ্যান্ড জুলিয়েট"-এ জুলিয়েট চরিত্রে নৃত্য পরিবেশন করেন। ১৯৮৬ সালে প্রধান নৃত্যশিল্পী হয়ে ওঠেন। তিনি ১৯৯৩ সালে এই কোম্পানি থেকে অবসর নেন। পরবর্তীতে তিনি অতিথি ভূমিকায় কাজ করেন। তিনি নৃত্য পরিচালনা ও নৃত্য শিক্ষাদানের সাথেও জড়িত হন। ১৯৯৭ সালে তিনি নিউ ইয়র্ক সিটি ড্যান্স অ্যালিয়েন্সের পক্ষ থেকে অনন্য অবদানের পুরস্কার লাভ করেন।
১৯৭৭ সালে তার পরিবারের উপর ভিত্তি করে তার ধর্মমাতা নোরা কাই ও তার স্বামী হার্বার্ট রস "দ্য টার্নিং পয়েন্ট" চলচ্চিত্র নির্মাণ করেন। মূলত অভিনেত্রী গেলসি কার্কল্যান্ডের লেসলি চরিত্রে অভিনয়ের কথা থাকলেও পরে কার্কল্যান্ডকে বাদ দিয়ে লেসলিকেই তার নিজের চরিত্রে অভিনয়ের জন্য নির্বাচন করা হয়। লেসলি তখনকার শীর্ষ বেলে তারকা মিখাইল বারিশনিকভের বিপরীতে অভিনয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ব্রাউন পরবর্তীতে নৃত্য বিষয়ক চলচ্চিত্র "নিজিন্‌স্কি" (১৯৮০) ও "ড্যান্সারস" (১৯৮৭)-এ অভিনয় করেন। উভয় চলচ্চিত্র পরিচালনা করেন হার্বার্ট রস। আমেরিকান বেলে থিয়েটার থেকে অবসর নেওয়ার পর তিনি তিন বছর অভিনয় বিষয়ে পাঠ গ্রহণ করেন। "দ্য রেড সুজ" মঞ্চনাটক দিয়ে তার ব্রডওয়ে মঞ্চে অভিষেক হয়।
মহাসংকটে শঙ্কু
মহাসংকটে শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭৭ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের তিনটি গল্প আছে।
প্রোফেসর শঙ্কুর কাণ্ডকারখানা
প্রোফেসর শঙ্কুর কাণ্ডকারখানা হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭০ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।
জীবতলী ইউনিয়ন
জীবতলী বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
জীবতলী ইউনিয়নের আয়তন ১৩,৪৪০ একর (৫৪.৩৯ বর্গ কিলোমিটার)।
২০১১ সালের পরিসংখ্যান অনুযায়ী জীবতলী ইউনিয়নের লোকসংখ্যা ৭,৩১৮ জন। এর মধ্যে পুরুষ ৪,৬৬১ জন এবং মহিলা ২,৬৫৭ জন।
রাঙ্গামাটি সদর উপজেলার সর্ব-দক্ষিণে জীবতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৫ কিলোমিটার। এ ইউনিয়নের পশ্চিমে ও উত্তরে মগবান ইউনিয়ন; পূর্বে বালুখালী ইউনিয়ন, কাপ্তাই হ্রদ ও বিলাইছড়ি উপজেলার কেংড়াছড়ি ইউনিয়ন এবং দক্ষিণে কাপ্তাই উপজেলার কাপ্তাই ইউনিয়ন অবস্থিত।
জীবতলী ইউনিয়ন রাঙ্গামাটি সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১০৫নং জীবতলী", "১১৭নং কৌশল্যাঘোনা" এবং "১১৮নং ধনপাতা" এ ৩টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
জীবতলী ইউনিয়নের স্বাক্ষরতার হার ৪৮.১৩%। এ ইউনিয়নে ৩টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
জীবতলী ইউনিয়নে যোগাযোগের প্রধান সড়ক রাঙ্গামাটি-কাপ্তাই সড়ক। যে কোন যানবাহনে যাওয়া যায়। তবে এ ইউনিয়নের অন্যতম প্রধান যোগাযোগ মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।
জীবতলী ইউনিয়নের মধ্যাংশ জুড়ে রয়েছে কাপ্তাই হ্রদ। এছাড়া কর্ণফুলি নদীর প্রবাহধারা এ ইউনিয়নের মধ্য দিয়ে বহমান। রাইংখ্যং নদীও এ ইউনিয়নে কাপ্তাই হ্রদে এসে পতিত হয়েছে।
জীবতলী ইউনিয়নের প্রধান ২টি হাট-বাজার হল রাইংখ্যং বাজার এবং জীবতলী হাট।
সাবাস প্রোফেসর শঙ্কু
সাবাস প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭৪ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।
শঙ্কু একাই ১০০
শঙ্কু একাই ১০০ হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৮৩ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের চারটি গল্প আছে।
পোশানি কৃষ্ণ মুরালি
পোশানি কৃষ্ণ মুরালি হলেন একজন একাধারে ভারতীয় নাট্যকলাকার, অভিনেতা, পরিচালক এবং প্রযোজক যিনি শুরুতে তেলুগু চলচ্চিত্র-এ কাজ করেন। এরিমধ্যে তিনি ১৫০টিরও বেশি তেলুগু ছবিতে লেখক হিসেবে এবং অনেকগুলো ছবি পরিচালনাও করেন। ২০০৯ সালে, তিনি অন্দ্রপ্রদেশে রাজ্যের চিলাকালুপেটর নির্বাচকমন্ডলী প্রদত্ত হয়ে আইন প্রণয়ন পরিষদ নির্বাচন-এ ভাগ নেন কিন্তু নির্বাচনে হার মানেন।
বালুখালী ইউনিয়ন
বালুখালী বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
বালুখালী ইউনিয়নের আয়তন ৪৩,৫২০ একর (১৭৬.১২ বর্গ কিলোমিটার)। এটি রাঙ্গামাটি সদর উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী বালুখালী ইউনিয়নের লোকসংখ্যা ৮,২৭১ জন। এর মধ্যে পুরুষ ৪,২৫৭ জন এবং মহিলা ৪,০১৪ জন।
রাঙ্গামাটি সদর উপজেলার সর্ব-পূর্বে বালুখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১০ কিলোমিটার। এ ইউনিয়নের পশ্চিমে জীবতলী ইউনিয়ন, মগবান ইউনিয়ন, কাপ্তাই হ্রদ ও রাঙ্গামাটি পৌরসভা; উত্তরে বন্দুকভাঙ্গা ইউনিয়ন ও বরকল উপজেলার সুবলং ইউনিয়ন; পূর্বে জুরাছড়ি উপজেলার বনযোগীছড়া ইউনিয়ন, জুরাছড়ি ইউনিয়ন ও মৈদং ইউনিয়ন এবং দক্ষিণে বিলাইছড়ি উপজেলার কেংড়াছড়ি ইউনিয়ন অবস্থিত।
বালুখালী ইউনিয়ন রাঙ্গামাটি সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "৫৮নং হাজারীবাগ", "১১৪নং বালুখালী", "১১৬নং রাঙ্গামাটি", "১২৩নং হেমন্ত", "১২৫নং ফুলগাজী", "১২৮নং বসন্ত" এবং "১২৯নং কাইন্দ্যা" এ ৭টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
বালুখালী ইউনিয়নের স্বাক্ষরতার হার ৩০.২৯%। এ ইউনিয়নে ১টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।
বালুখালী ইউনিয়নে যোগাযোগেরর প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।
বালুখালী ইউনিয়নের মধ্যাংশ জুড়ে রয়েছে কাপ্তাই হ্রদ। এছাড়া কর্ণফুলি নদীর প্রবাহধারা এ ইউনিয়নের মধ্য দিয়ে বহমান।
বালুখালী ইউনিয়নের প্রধান হাট-বাজার হল বালুখালী বাজার।
অ্যামান্ডা ডনোহো
অ্যামান্ডা ডনোহো (; জন্ম: ২৯ জুন ১৯৬২) হলেন একজন ইংরেজ অভিনেত্রী। তিনি পপ গায়ক অ্যাডাম অ্যান্টের সাথে চার বছর প্রণয় সম্পর্কে জড়িত ছিলেন এবং "দ্য অ্যাডাম অ্যান্ড দ্য অ্যান্ট"-এর একক গান "অ্যান্টমিউজিক" (১৯৮০) ও "স্ট্যান্ড অ্যান্ড ডেলিভার" (১৯৮১)-এর সঙ্গীতের ভিডিওতে অভিনয় করেন। এনবিসি টেলিভিশনের নাট্যধর্মী টেলিভিশন ধারাবাহিক "এল.এ. ল" (১৯৯০-৯২)-এ সি.জে. ল্যাম্ব চরিত্রে অভিনয় করে তিনি ১৯৯২ সালে শ্রেষ্ঠ টিভি পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন। তার অভিনীত অন্যান্য উল্লেখযোগ্য টেলিভিশন কাজ হল ব্রিটিশ সোপ অপেরা "এমারডেল" (২০০৯-১০)। মঞ্চে তিনি ১৯৯৫ সালে নিউ ইয়র্কে "আঙ্কল ভানইয়া" নাটকে ইয়েলেনা, ২০০১ সালে লন্ডনে "দ্য গ্র্যাজুয়েট" নাটকে মিসেস রবিনসন ও ম্যানচেস্টারে "হেডা গ্যাবলার" নাটকে নাম ভূমিকায় অভিনয় করেন। তার অভিনীত উল্লেখযোগ্য চলচ্চিত্র হল "ক্যাস্টঅ্যাওয়ে" (১৯৮৬), "দ্য লায়ার অব দ্য হোয়াইট ওয়ার্ম" (১৯৮৮), "দ্য ম্যাডনেস অব কিং জর্জ" (১৯৯৪) ও "লায়ার, লায়ার" (১৯৯৭)।
ইডলি
ইডলি দক্ষিণ ভারতের একটি জনপ্রিয় খাবার যা তৈরি হয় সেদ্ধ চালের আটা দিয়ে৷ এই খাবারটিকে ভাপা পিঠার দূর সম্পর্কের আত্মীয়ও বলা চলে।
মাসকলাই বা বিউলির ডাল এবং চাল ভাল করে ধুয়ে আলাদা আলাদা পাত্রে অন্তত চার ঘণ্টা ভিজিয়ে রাখুন। এ বার জল থেকে তুলে আর এক বার ঠাণ্ডা জলে ধুয়ে নিন। তার পর আলাদা আলাদা মিহি ভাবে চাল এবং ডাল বেটে নিন। মেথিও বেটে রাখুন। এ বার চাল বাটা, ডাল বাটা এবং মেথি বাটা এক সঙ্গে একটি পাত্রে মিশিয়ে নিন। সেই পাত্রটি চাপা দিয়ে সারা রাত রাখুন। পরের দিন ইডলি বানানোর সময়ে এক বার হাত দিয়ে ভাল করে নেড়ে নিন। ইডলি বানানোর পাত্রে অল্প করে নারকেল তেল লাগিয়ে নিন। এ বার ইডলির মিশ্রণ ওই মোল্ডে হাতা করে ঢেলে দিন। স্টিমারে ৭-১০ মিনিটের মধ্যেই তৈরি হয়ে যাবে ইডলি।
ঐতিহ্যবাহী প্রথায় ইডলি তৈরীতে ছাঁচের বদলে পাতা ব্যবহার করা হয়।
ইডলি খুব একটা স্বাদযুক্ত না হওয়ায় ইডলির সংগে ডাল, চাটনি অথবা মাছের তরকারি পরিবেশন করা হয়।
চট্টগ্রাম বিশ্ববিদ্যালয়ের বিশিষ্ট ব্যক্তিবর্গের তালিকা
চট্টগ্রাম বিশ্ববিদ্যালয়ের সঙ্গে সম্পর্কযুক্ত বিশিষ্ট ব্যক্তিবর্গের তালিকা এই পৃষ্ঠায় দেওয়া হল।
স্বয়ং প্রোফেসর শঙ্কু
স্বয়ং প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৮০ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের তিনটি গল্প আছে।
পুনশ্চ প্রোফেসর শঙ্কু
পুনশ্চ প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৯৩ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের পাঁচটি গল্প আছে।
সেলাম প্রোফেসর শঙ্কু
সেলাম প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৯৫ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।
অস্কার তাভারেজ
অস্কার ওয়াশিংটন তাভারেজ সিলভা (; জন্ম ৩ মার্চ ১৯৪৭), যিনি "এল মাস্টেরো" ("শিক্ষক" কিংবা "গুরু") নামে পরিচিত হচ্ছেন উরুগুয়ে জাতীয় ফুটবল দলের প্রধান কোচ এবং সাবেক খেলোয়াড়, যিনি রক্ষণভাগে খেলতেন। বর্তমানে তিনি উরুগুয়ের প্রধান কোচের দায়িত্বে আছেন।
খেলোয়াড় হিসাবে সাধাসিধে কর্মজীবন এবং প্রাথমিক বিদ্যালয়ের শিক্ষক হিসাবে কাজ করার পর তাভারেজ প্রশিক্ষক হিসাবে কাজ শুরু করেন যেটি ৩০ বছরের বেশি সময় ধরে চালিয়ে যাচ্ছেন যার মধ্যে কলম্বিয়া, আর্জেন্টিনা, ইতালি এবং স্পেনের মত দল ছিল। তিনি উরুগুয়ে জাতীয় দলকে ১৯৮৮ থেকে ১৯৯০ পর্যন্ত পরিচালনা করেন এবং দ্বিতীয়বারের মত ২০০৬ থেকে পরিচালনা শুরু করেন। ২০১০ বিশ্বকাপে তিনি দলটিকে চতুর্থ স্থান পর্যন্ত পৌছান এবং ২০১১ সালে "কোপা আমেরিকা" জেতান। তাভারেজের পরিচালনায় উরুগুয়ে তিনটি বিশ্বকাপে অংশগ্রুহণ করতে সক্ষম হয়, শেষ ১৬ তে দুইবার এবং একবার সেমিফাইনাল পর্যন্ত যায়। অক্টোবর ২০১৭ তে তাভারেজের পরিচালনায় উরুগুয়ে চতুর্থবারের মত বিশ্বকাপে অংশগ্রহণ করতে সক্ষম হয়।
২০১৬ সালের ২৫ মার্চ, টানা দশ বছর উরুগুয়ে জাতীয় দল পরিচালনার সাড়ে দুই সপ্তাহ পর তাভারেজ "ফ্রান্সিক্কো মাতুরুনাকে" ছাড়িয়ে যান একজন প্রধান প্রশিক্ষক হিসাবে দক্ষিণ আমেরিকায় সর্বোচ্চ সংখ্যক ৪৭টি বিশ্বকাপ বাছাইপর্ব খেলে, অসাধারণভাবে তিনি শুধু উরুগুয়েকে প্রশিক্ষণ দিয়েছেন। তাভারেজ পঞ্চম স্থানে থাকা পরিচালক যে কোপা আমারেকিয় সর্ব্বোচ্চ সংখ্যক ২৬টি ম্যাচ খেলেছে পাঁচবার অংশগ্রহণ করে(১৯৮৯, ২০০৭, ২০১১, ২০১৫ এবং ২০১৬)। ২০১২ সালে ফুটবলে তার অসামান্য অবদানের জন্য ফিফার সর্বোচ্চ সম্মাননা ফিফা অর্ডার অব মেরিট লাভ করেন।
কোচাশহর ইউনিয়ন
কোচাশহর ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার অন্তর্গত একটি প্রশাসনিক এলাকা। গোবিন্দগঞ্জ উপজেলা হতে ৫.৫ কিলোমিটার পূর্বে ইউনিয়নটি অবস্থিত। কোচাশহর ইউনিয়ন কুটির শিল্পে উন্নত। এখানে ১৯৬০-এর দশক থেকে সুয়েটার, মুজা, মাফলার ইত্যাদি তৈরি হয়ে আসছে।
মকবুল হোসেন (পাবনার রাজনীতিবিদ)
মো: মকবুল হোসেন (জন্ম: ২০ জানুয়ারি ১৯৫০) বাংলাদেশের পাবনা-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মকবুল হোসেনের পৈতৃক বাড়ি পাবনা জেলার ভাঙ্গুড়া উপজেলার সরদারপাড়া গ্রামে। তিনি এসএসসি পাশ করেছেন।
কৃষি পেশার সাথে জড়িত মকবুল হোসেন রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
গোলাম ফারুক খন্দকার প্রিন্স
গোলাম ফারুক খন্দ: প্রিন্স (জন্ম: ১৪ জানুয়ারি ১৯৬৯) বাংলাদেশের পাবনা-৫ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
গোলাম ফারুকের পৈতৃক বাড়ি পাবনা জেলার পাবনা সদর উপজেলার কৃষ্ণপুর গ্রামে। তিনি স্নাতকোত্তর এবং আইন বিষয়ে স্নাতক ডিগ্রি অর্জন করেছেন।
পেশার ব্যবসায়ী গোলাম ফারুক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
ফরহাদ হোসেন
ফরহাদ হোসেন (জন্ম: জন্ম: ৫ জুন ১৯৭২) একজন বাংলাদেশী অধ্যাপক এবং রাজনীতিবিদ। তিনি ২০১৪ সালের ডিসেম্বরে অনুষ্ঠিত সংসদ নির্বাচনে খুলনা বিভাগের মেহেরপুর জেলার মেহেরপুর-১ আসন থেকে থেকে বাংলাদেশ আওয়ামী লীগের নির্বাচিত সংসদ সদস্য।
ফরহাদ হোসেনের মেহেরপুর জেলার মেহেরপুর সদর উপজেলার বোস পাড়া এলাকায় ৫ জুন ১৯৭২ সালে জন্মগ্রহণ করেন। তার বাবা ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর, মেহেরপুর জেলা আওয়ামী লীগের প্রতিষ্ঠাতা সভাপতি ও বাংলাদেশের স্বাধীনতা যুদ্ধের অন্যতম প্রধান সংগঠক ছহিউদ্দীন বিশ্বাস। ফরহাদ হোসেন বি এল কলেজ , ঢাকা বিশ্ববিদ্যালয় থেকে অধ্যায়ন করেন। তিনি রাজনৈতিক পরিবারে জন্মগ্রহণ করেছেন এং সেই সুত্র ধরেই ১১ তম জাতীয় সংসদ নির্বাচনে মেহেরপুর-১ আসনের হয়ে আওয়ামিলীগ থেকে মনোনয়ন পান এবং জয় লাভ করেন।
তিনি সৈয়দ নজরুল ইসলাম-এর ভাতিজি সৈয়দ মোনালিসা ইসলাম শিলার সাথে বিবাহ বন্ধনে আবদ্ধ হন ২০০৪ সালে। তার স্ত্রী হিসাবে স্থানীয় জেলা যুব মহিলালীগের সহসভাপতি।
সামিন ও মাহিন নামে তার দুটি ছেলে সন্তান রয়েছে।
পেশার শিক্ষক ফরহাদ হোসেন রাজনীতির সঙ্গে সক্রিয় ভাবে যুক্ত আছেন। তিনি ২য় বারের মতো সংসদ সদস্য নির্বাচিত হয়েছেন।
রেজাউল হক চৌধুরী
রেজাউল হক চৌধুরী (জন্ম: ১৪ এপ্রিল ১৯৫৪) বাংলাদেশের কুষ্টিয়া-১ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন।
রেজাউল হক চৌধুরীর পৈতৃক বাড়ি কুষ্টিয়া জেলার দৌলতপুর উপজেলার সোনাইকুন্ডি গ্রামে। তিনি এইচএসসি পাশ করেছেন।
পেশায় ব্যবসায়ী রেজাউল হক চৌধুরী রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
মাহবুবুল আলম হানিফ
মাহবুবুল আলম হানিফ (জন্ম: ২ জানুয়ারি ১৯৫৯) বাংলাদেশের কুষ্টিয়া-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ আওয়ামী লীগের যুগ্ম সাধারণ সম্পাদক।
মাহবুবউল আলম হানিফের পৈতৃক বাড়ি কুষ্টিয়া জেলার কুষ্টিয়া সদর উপজেলার ম.আ.রহিম সড়ক কোর্ট পাড়া এলাকায়।
পেশার ব্যবসায়ী মাহবুবউল আলম হানিফ রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
জুরাছড়ি থানা
জুরাছড়ি থানা বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি থানা।
জুরাছড়ি থানা গঠিত হয় ১৯৭৬ সালে।
জুরাছড়ি উপজেলার ৪টি ইউনিয়নের প্রশাসনিক কার্যক্রম জুরাছড়ি থানার আওতাধীন।
সুজান হেওয়ার্ড
সুজান হেওয়ার্ড (; জন্ম: ৩০ জুন ১৯১৭ - ১৪ মার্চ ১৯৭৫) ছিলেন একজন মার্কিন অভিনেত্রী ও গায়িকা। ফ্যাশন মডেল হিসেবে কর্মজীবন শুরু পর ১৯৩৭ সালে তিনি হলিউডে আসেন এবং একটি চলচ্চিত্রে চুক্তিবদ্ধ হওয়ার পর এর ধারাবাহিকতায় পরবর্তী কয়েক বছর কয়েকটি চলচ্চিত্রে ছোট পার্শ্ব ভূমিকায় অভিনয় করেন।
১৯৪০-এর দশকের শেষের দিকে তার চলচ্চিত্র ভূমিকার মান বাড়তে থাকে এবং তিনি "স্ম্যাশ-আপ, দ্য স্টোরি অব আওম্যান" (১৯৪৭) চলচ্চিত্রে তার নাট্যধর্মী কাজের জন্য শ্রেষ্ঠ অভিনেত্রী বিভাগে তার প্রাপ্ত পাঁচটি একাডেমি পুরস্কারের মনোনয়নের প্রথম মনোনয়ন লাভ করেন। তিনি ১৯৫০-এর দশক জুড়ে সফলতার সাথে অভিনয় চালিয়ে যান এবং "মাই ফুলিশ হার্ট" (১৯৪৯), "উইথ আ সং ইন মাই হার্ট" (১৯৫২) ও "আই উইল ক্রাই টুমরো" (১৯৫৫) চলচ্চিত্রে অভিনয়ের জন্য আরও তিনটি একাডেমি পুরস্কারের মনোনয়ন লাভ করেন। অবশেষে তিনি "আই ওয়ান্ট টু লিভ!" (১৯৫৮) চলচ্চিত্রে বারবারা গ্রাহাম চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন।
হেওয়ার্ডের দ্বিতীয় বিয়ের ও জর্জিয়ায় চলে যাওয়ার কারণে তার চলচ্চিত্রে অভিনয়ের পরিমাণ কমতে থাকে। তবুও তিনি ১৯৭২ সাল পর্যন্ত চলচ্চিত্র ও টেলিভিশনে অভিনয় চালিয়ে যান। তিনি ব্রেইন ক্যান্সারে আক্রান্ত হয়ে ১৯৭৫ সালে মারা যান।
অ্যান্টনি মান
অ্যান্টনি মান (; জন্ম: ৩০ জুন ১৯০৬ - ২৯ এপ্রিল ১৯৬৭) ছিলেন একজন মার্কিন অভিনেতা ও চলচ্চিত্র পরিচালক। তিনি তার নোয়া চলচ্চিত্র ও পশ্চিমা ধাঁচের চলচ্চিত্রের জন্য বেশি পরিচিত। পরিচালক হিসেবে তাকে তার পশ্চিমা ধাঁচের চলচ্চিত্রগুলোতে চিত্রগ্রাহক জন আল্টন ও অভিনেতা জেমস স্টুয়ার্টের সাথে কাজ করতে দেখা যায়। তিনি ১৯৫৮ সালে "গড্‌স লিটল একর" চলচ্চিত্র পরিচালনা করে ভেনিস চলচ্চিত্র উৎসবে শ্রেষ্ঠ পরিচালনার জন্য গোল্ডেন লায়নের মনোনয়ন লাভ করেন এবং ১৯৬১ সালে "এল সিড" চলচ্চিত্র পরিচালনা করে শ্রেষ্ঠ চলচ্চিত্র পরিচালক বিভাগে গোল্ডেন গ্লোব পুরস্কারের মনোনয়ন লাভ করেন।
তিনি ১৯৬৭ সালে ৬০ বছর বয়সে মারা যান।
শিক্ষা সত্র
শিক্ষা সত্ৰ হল পশ্চিমবঙ্গের বীরভূম জেলার শ্রীনিকেতনের একটি বিদ্যালয়। এটি বিশ্বভারতী বিশ্ববিদ্যালয়ের অধীনে ১৯২৪ খ্রিস্টাব্দে প্রতিষ্ঠিত হয়।
শিক্ষা সত্ৰ বিদ্যালয়টি ১৯২৪ খ্রিস্টাব্দে শান্তিনিকেতনে প্রতিষ্ঠিত হয় এবং পরবর্তীতে ১৯২৯ খ্রিস্টাব্দে বিদ্যালয়টি শ্রীনিকেতনে স্থানান্তরিত হয়। বিদ্যালয়টি গ্রামের ছেলেমেয়েদের শিক্ষাদানের জন্য বিশেষত প্রতিষ্ঠা করা হয়।
বিদ্যালয়ে প্রায় ৮০০ ছাত্রছাত্রী শিক্ষা লাভ করে। প্রতিটি শ্রেণিতে গড়ে ৩০ জন শিক্ষার্থী থাকে প্রতিটি শ্রেণিতে তিনটি বিভাগ তথা 'ক', 'খ' ও 'গ' বিভাগ। একাদশ ও দ্বাদশ শ্রেণির দুটি বিভাগ তথা কলা বিভাগ ও বিজ্ঞান বিভাগ।
চার্লস লটন
চার্লস লটন (; ১ জুলাই ১৮৯৯ - ১৫ ডিসেম্বর ১৯৬২) ছিলেন একজন ইংরেজ অভিনেতা, পরিচালক, প্রযোজক ও চিত্রনাট্যকার। তিনি ধ্রুপদী ও আধুনিকসহ বিভিন্ন ধরনের চরিত্রে অভিনয় করেছেন এবং ওল্ড ভিসে শেকসপিয়ারীয় মঞ্চনাটকে তার অভিনয় দিয়ে প্রভাব বিস্তার করেন। তিনি দানব থেকে শুরু করে রাজা চরিত্রেও অভিনয় করেন। কর্মজীবনের স্বীকৃতি হিসেবে তিনি তিনটি শ্রেষ্ঠ অভিনেতা বিভাগে একাডেমি পুরস্কারের মনোনয়ন হতে একটি পুরস্কার লাভ করেন, একটি দাভিদ দি দোনাতেল্লো এবং একটি গ্র্যামি পুরস্কার লাভ করেন।
লন্ডনের রয়্যাল একাডেমি অব ড্রামাটিক আর্টে প্রশিক্ষণ প্রাপ্ত লটন ১৯২৬ সালে প্রথম মঞ্চে অভিনয় করেন। ১৯২৭ সালে তিনি এলসা ল্যাঙ্কেস্টারের সাথে একটি মঞ্চনাটকে অভিনয় করেন এবং পরবর্তীতে আরও অসংখ্য কাজে তাদের একসাথে দেখা যায়। লটন ১৯২৯ সালে তাকে বিয়ে করেন এবং তাদের বিয়ে আমৃত্যু টিকে ছিল।
১৯২০-এর দশকে শেষের দিকে লটনের চলচ্চিত্র কর্মজীবন শুরু হয় এবং এর সফলতার ধারাবাহিকতায় তিনি ব্রডওয়ে মঞ্চে ও হলিউডের অভিনয়ের সুযোগ পান। পাশাপাশি তিনি আলেকজান্ডার কর্ডার পরিচালনায় সে যুগের একাধিক উল্লেখযোগ্য ব্রিটিশ চলচ্চিত্রে অভিনয় করেন। কর্ডার পরিচালনায় "দ্য প্রাইভেট লাইফ অব এইটথ হেনরি" চলচ্চিত্রে অভিনয় করে তিনি তার প্রথম শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং পুরস্কার অর্জন করেন। এছাড়া তিনি "মিউটিনি অন দ্য বাউন্টি" (১৯৩৬) ও "উইটনেস অব দ্য প্রসিকিউশন" (১৯৫৭) চলচ্চিত্রে অভিনয় করে তার অপর দুটি একাডেমি পুরস্কারের মনোনয়ন পান। লটন অভিনীত হিট চলচ্চিত্রের মধ্যে রয়েছে "দ্য ব্যারেটস্‌ অব উইম্পল স্ট্রিট" (১৯৩৪), "রাগলস্‌ অব রেড গ্যাপ" (১৯৩৫), "জামাইকা ইন" (১৯৩৯), "দ্য হাঞ্চব্যাক অব নটর ডেম" (১৯৩৯), ও "দ্য বিগ ক্লক" (১৯৪৮)। কর্মজীবনের শেষের দিকে তিনি মঞ্চ পরিচালনায় জড়িত হন। তার নির্দেশিত উল্লেখযোগ্য মঞ্চনাটক হল "দ্য কেইন মিউটিনি কোর্ট-মার্শাল" ও জর্জ বার্নাড শ'র "ডন জুয়ান ইন হেল"। এছাড়া তিনি একটি চলচ্চিত্র পরিচালনা করেন, তা হল "দ্য নাইট অব দ্য হান্টার" (১৯৫৫)।
চলচ্চিত্রে শিল্পে অবদানের জন্য ৭০২১ হলিউড বলেভার্ডের হলিউড ওয়াক অব ফেমে তার নামাঙ্কিত একটি তারকা খচিত হয়। তার গৃহীত অন্যান্য পুরস্কার ও মনোনয়নসমূহ হল:
ওয়াল্টার ম্যাথাউ
ওয়াল্টার ম্যাথাউ (; ১ অক্টোবর ১৯২০ - ১ জুলাই ২০০০) ছিলেন একজন মার্কিন অভিনেতা ও কৌতুকাভিনেতা। তিনি তার অভিনীত "দি অড কাপল" চলচ্চিত্রে অস্কার ম্যাডিসন চরিত্রে অভিনয় করার জন্য সুপরিচিত। চলচ্চিত্রে অভিনয়ের স্বীকৃতি হিসেবে তিনি একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার ও একটি দাভিদ দি দোনাতেল্লো পুরস্কার লাভ করেন এবং মঞ্চে অভিনয়ের স্বীকৃতি হিসেবে দুটি টনি পুরস্কার অর্জন করেন।
নিউ ইয়র্ক সিটিতে জন্মগ্রহণ করার ম্যাথাউ ড্রামাটিক ওয়ার্কশপে অভিনয়ের প্রশিক্ষণ গ্রহণ করেন এবং মঞ্চে অভিনয় শুরু করেন। তিনি "আ শট ইন দ্য ডার্ক" (১৯৬২) মঞ্চনাটকে করে শ্রেষ্ঠ চরিত্র অভিনেতা বিভাগে ও "দি অড কাপল" (১৯৬৫) মঞ্চনাটকে অভিনয় করে শ্রেষ্ঠ কেন্দ্রীয় অভিনেতা বিভাগে টনি পুরস্কার অর্জন করেন। তিনি নিল সিমনের "দি অড কাপল" মঞ্চনাটক অবলম্বনে নির্মিত "একই নামের" চলচ্চিত্রে এবং ৩০ বছর পর এর অনুবর্তী পর্ব "দি অড কাপল টু"-এ অভিনয় করেন। ১৯৯০-এর দশকে তিনি তার দি অড কাপলের সহশিল্পী জ্যাক লেমনের সাথে "গ্রাম্পি ওল্ড মেন" ও এর অনুবর্তী পর্ব "গ্রাম্পিয়ার ওল্ড মেন" চলচ্চিত্রে অভিনয় করেন।
ম্যাথাউ ১৯৬৬ সালে "দ্য ফরচুন কুকি" চলচ্চিত্রে অভিনয় করে তিনি প্রথমবার একাডেমি পুরস্কারে মনোনীত হন এবং শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। এছাড়া তিনি "কচ" (১৯৭১) ও "দ্য সানশাইন বয়েজ" (১৯৭৫) চলচ্চিত্রে অভিনয় করে দুটি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। "দ্য সানশাইন বয়েজ" চলচ্চিত্রের জন্য তিনি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
কার্ল মালডেন
কার্ল মালডেন (; জন্ম: ম্লাদেন গেয়র্গ সেকুলোভিচ; সার্বীয় সিরিলিক: Младен Ђорђе Секуловић; ২২ মার্চ ১৯১২ - ১ জুলাই ২০০৯) ছিলেন একজন মার্কিন অভিনেতা। তিনি চরিত্র অভিনেতা হিসেবে তার কর্মজীবন শুরু করেন এবং ৬০ বছরের অধিক সময় মঞ্চ, চলচ্চিত্র ও টেলিভিশনে তার চরিত্রে বুদ্ধিদীপ্ত গভীরতা ও শুদ্ধতা নিয়ে আসেন। তন্মধ্যে উল্লেখযোগ্য হল "আ স্ট্রিটকার নেমড ডিজায়ার" (১৯৫১), যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন, এবং "অন দ্য ওয়াটারফ্রন্ট" (১৯৫৪), "পলিয়ানা" (১৯৬০) ও "ওয়ান আইড জ্যাকস" (১৯৬১)। মালডেন পরবর্তীতে হলিউডের "বেবি ডল", "হাউ দ্য ওয়েস্ট ওয়াজ ওন", ও "প্যাটন" চলচ্চিত্রে অভিনয় করেন। টেলিভিশনে তিনি ১৯৭০-এর অপরাধ নাট্যধর্মী "দ্য স্ট্রিটস অব সান ফ্রান্সিস্কো" ধারাবাহিক লেফটেন্যান্ট মাইক স্টোন ও "আমেরিকান এক্সপ্রেস" ধারাবাহিকে স্পোকসম্যান চরিত্রে অভিনয় করেন।
চলচ্চিত্র ও সংস্কৃতি সমালোচক চার্লস চ্যাম্পলিন মালডেনকে আমজনতার একজন বলে অভিহিত করেন, "কিন্তু তার ব্যপ্তি সমাজের উঁচু থেকে নিচু পর্যন্ত চলাচল করে এবং তার বুদ্ধির মাত্রা নায়কোচিত থেকে শুরু করে সাধারণ ভদ্র মানুষ পর্যন্ত ব্যপ্ত।" তার মৃত্যুর সময় তাকে "তার সময়ের সেরা চরিত্র অভিনেতাদের একজন" বলে উল্লেখ করা হয়। মালডেন ১৯৮৯ থেকে ১৯৯২ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন।
যদি একদিন
যদি একদিন ২০১৮ সালের মুক্তি প্রতীক্ষিত বাংলাদেশী রোম্যান্টিক চলচ্চিত্র। ছবিটি পরিচালনা করেছেন মুহাম্মদ মোস্তফা কামাল রাজ ও প্রযোজনা করেছেন বেঙ্গল মাল্টিমিডিয়া লিমিটেড। চিত্রনাট্য লিখেছেন মুহাম্মদ মোস্তফা কামাল রাজ এবং আসাদ জামান। এই চলচ্চিত্রে মূল চরিত্রগুলোতে অভিনয় করছেন তাহসান রহমান খান, শ্রাবন্তী চট্টোপাধ্যায় এবং তাসকিন রহমান । এছাড়াও একটি গুরুত্বপূর্ণ চরিত্রে অভিনয় করছে শিশুশিল্পী আফরীন শিখা। ‘যদি একদিন’ হতে যাচ্ছে মুহাম্মদ মোস্তফা কামাল রাজের পঞ্চম ছবি। যদি একদিন চলচ্চিত্রের সংগীত পরিচালনা এবং ছবির আবহসংগীত করেছেন নাভেদ পারভেজ
প্রায়-ইতিহাস
প্রায়-ইতিহাস বলতে সেই সময়কে বোঝায় যখনকার লিখিত উপাদান পাওয়া গেছে, কিন্তু তা আজও পড়া যায়নি। এটি প্রাক-ইতিহাস ও ইতিহাস যুগের মধ্যবর্তী সময়কাল। মেহেরগড় সভ্যতা হল একটি প্রায়-ইতিহাস যুগের একটি সভ্যতা।
মালতীপুর বিধানসভা কেন্দ্র
মালতীপুর (বিধানসভা কেন্দ্র) ভারতীয় রাজ্য পশ্চিমবঙ্গের মালদা জেলার একটি বিধানসভা কেন্দ্র।
মালতীপুর বিধানসভা আসনের ২০৯ টি বুথ রয়েছে, যার মধ্যে ১৪৪ টি অংশ রয়েছে (১ থেকে অংশ ১৪৪) চাঁচল-২ উন্নয়ন ব্লকের অন্তর্গত এবং অবশিষ্ট রাতুয়া-২ উন্নয়ন ব্লকের অন্তর্গত। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৭ নং মালতীপুর বিধানসভা কেন্দ্রটি চাঁচল-২ সমষ্টি উন্নয়ন ব্লক এবং মহারাজপুর, পীরগঞ্জ, শ্রীপুর-১ এবং শ্রীপুর-২ গ্রাম পঞ্চায়েত গুলি রাতুয়া-২ সমষ্টি উন্নয়ন ব্লক এর অন্তর্গত।
মালতীপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।
২০১১ সালের নির্বাচনে, আরএসপি'র আব্দুল রহিম বক্সী তার নিকটতম প্রতিদ্বন্দ্বী নির্দলের আল-বেরুনিকে পরাজিত করেন।
আল-বেরুনী, একজন নির্দল প্রার্থী হিসেবে কংগ্রেস জিলা পরিষদের সদস্য ছিলেন।
হোরাসনাম
হোরাসনাম (ইংরেজি - "Horusname") হল মিশরীয় ফারাওদের পাঁচধরনের নামের মধ্যে একটি। আদি ও পুরাতন রাজত্বের যুগে চতুর্থ রাজবংশের ফারাওদের পর্যন্ত মিশরের সম্রাটদের এই একধরনের নামই পাওয়া গিয়েছে।
হোরাসনাম হল বাস্তবে একটি গৃহীত উপাধি। ফারাওরা হলেন আসলে স্বর্গের প্রধান দেবতা হোরাসের পার্থিব প্রতিনিধি - এই বিশ্বাস থেকেই এইধরনের নামের উৎপত্তি। এক্ষেত্রে যে হায়ারোগ্লিফিক চিত্রগুলি দ্বারা ফারাও'এর নাম বোঝানো হয়, তা সাধারণভাবে একটি আয়তাকার রেখার মধ্যে অবস্থান করে। এর নীচের অংশে থাকে একটি সেরেখ, এক আয়তাকার অলঙ্করণ বিশেষ, যা প্রাসাদ ও রাজসভার চিহ্ন হিসেবে ব্যবহৃত হয়। আর ফারাও'এর নামের উপর একটি বাজপাখির চিত্র অঙ্কিত থাকে, যা দেবতা হোরেসকে বোঝাতে ব্যবহৃত হয়। অর্থাৎ, পুরো চিত্রটির মানে দাঁড়ায় যে চিত্রলিপি দ্বারা চিহ্নিত নামের অধিকারী ব্যক্তি দেবতা হোরেসের প্রতিনিধি হিসেবে রাজসভায় (সেরেখ দ্বারা চিহ্নিত) রাজা হিসেবে অধিষ্ঠান করেন। কিন্তু যেহেতু অনেক ফারাওই এইভাবে সেরেখের উপরে দেবতা হোরাসের চিহ্ন হিসেবে বাজপাখির চিত্র খোদাই করে নিজেদের নাম প্রকাশ করেননি, তাই আজকাল মিশরতত্ত্ববিদরা হোরাসনামের থেকে সেরেখ নামের উপরই বেশি গুরুত্ব আরোপ করে থাকেন। তাছাড়া পুরাতন রাজত্বের শেষের দিক থেকে ফারাওরা যত বেশি নিজেদের দেবতা ওসিরিসকেন্দ্রিক মিথোলজির সাথে যুক্ত করে ফেলেন, হোরাসনামের চল ততই পরিত্যক্ত হয়।
এখনও পর্যন্ত মিশরের ফারাওদের যতধরনের রাজকীয় উপাধি আবিস্কৃত হয়েছে, হোরাসনাম নিঃসন্দেহে তাদের মধ্যে প্রাচীনতম। ৩৪০০ খ্রিস্টপূর্বাব্দের "দ্বিতীয় নাকাদা" বা গেরজে সংস্কৃতির সময়েই তার উদ্ভবের সাক্ষ্য খুঁজে পাওয়া গেছে। সেই সময় থেকে শুরু করে প্রথম রাজবংশের আমল পর্যন্ত আবিস্কৃত বিভিন্ন সাক্ষ্য প্রমাণাদির দ্বারা তার ক্রমবিকাশও চিহ্নিত হয়েছে। প্রথম দিকে এইধরনের চিত্রলিপিতে সেরেখগুলির সাথে ফারাও'এর কোনও ব্যক্তিনামের উল্লেখ থাকত না। তার পরের পর্যায়ে সেরেখগুলির পাশে এই ব্যক্তিনামের উল্লেখের চল হয়, যদিও তখনও সময়ে সময়ে দেখা গেছে ব্যক্তিনাম উহ্য থেকে গেছে। কখনও কখনও আবার সেরেখের উপরে কোনও হোরাস চিহ্ন দেখতে পাওয়া যায় না, আবার কখনও দেখা যায়, হোরাসের পায়ের তলায় সেরেখটি উলটোভাবে চিত্রিত। ফারাও কা'র হোরাসনাম এই শেষোক্ত ধরনের প্রকৃষ্ট উদাহরণ। তৃতীয় নাকাদা সংস্কৃতির মধ্য ও শেষভাগ (৩২০০ - ৩০৩০ খ্রিস্টপূর্বাব্দ) থেকে দেখা যায় ফারাওরা সেরেখের মধ্যে তাঁদের ব্যক্তিনাম লিখতে শুরু করেছেন; প্রথম দিকের এইধরনের নামের প্রকৃষ্ট উদাহরণ ফারাও কা ও দ্বিতীয় স্করপিয়নের আবিষ্কৃত হোরাসনাম। এঁদের সময় থেকেই সেরেখগুলি পরবর্তীকালের অনুরূপ হয়ে ওঠে। তবে প্রথম রাজবংশের সময়কালীন কিছু নামের ক্ষেত্রে কিছু অদ্ভুত প্রবণতা লক্ষ করা গেছে। ফারাও হোর-আহা, কা-আ ও রাণী মেরিৎ-নেইৎ'এর সমাধিস্থল থেকে বেশ কিছু কাদামাটির ফলক উদ্ধার হয়েছে, যেখানে ফারাও নারমের থেকে ফারাও কা পর্যন্ত সমস্ত ফারাও'এর হোরাসনাম লিপিবদ্ধ আছে, কিন্তু তাদের কোনওটির সাথেই কোনও সেরেখ নেই। এর সঠিক কারণ বোঝা সম্ভব হয়নি, তবে এর থেকে অনেকেই আন্দাজ করেন যে ফারাওদের নাম লেখার এই ঐতিহ্যটির মধ্যে আরও জটিলতা বিদ্যমান।
সর্বাধিক গ্র্যামি পুরস্কার জয়ী সঙ্গীতশিল্পীদের তালিকা
গ্র্যামি পুরস্কার হচ্ছে সঙ্গীতে পৃথিবীর সবচেয়ে সম্মানজনক পুরস্কার, যা পঞ্চাশের অধিক বিভাগে প্রতি বছর ফেব্রুয়ারি মাসে দেওয়া হয়। ১৯৫৯ সালে এই পুরস্কার প্রবর্তিত হয়। হাঙ্গেরির অপেরা সুরকার জর্জ সোল্টি সর্বাধিক ৩১ বার এই পুরস্কার অর্জন করেন। নিচে এই পুরস্কার জয়ী সকল সঙ্গীতশিল্পীদের তালিকা দেওয়া হলঃ
জুরাছড়ি ইউনিয়ন
জুরাছড়ি বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।
জুরাছড়ি ইউনিয়নের আয়তন ২৩,০৪০ একর (৯৩.২৪ বর্গ কিলোমিটার)।
২০১১ সালের পরিসংখ্যান অনুযায়ী জুরাছড়ি ইউনিয়নের লোকসংখ্যা ৮,৯৩৪ জন। এর মধ্যে পুরুষ ৪,৩৯৪ জন এবং মহিলা ৪,৫৪০ জন।
জুরাছড়ি উপজেলার মধ্যাংশ জুড়ে জুরাছড়ি ইউনিয়নের অবস্থান। জুরাছড়ি উপজেলা সদর এ ইউনিয়নে অবস্থিত। এ ইউনিয়নের উত্তর-পশ্চিমে বনযোগীছড়া ইউনিয়ন, পশ্চিমে রাঙ্গামাটি সদর উপজেলার বালুখালী ইউনিয়ন, দক্ষিণে মৈদং ইউনিয়ন ও বিলাইছড়ি উপজেলার ফারুয়া ইউনিয়ন, পূর্বে দুমদুম্যা ইউনিয়ন ও বরকল উপজেলার আইমাছড়া ইউনিয়ন এবং উত্তরে বরকল উপজেলার আইমাছড়া ইউনিয়ন অবস্থিত।
জুরাছড়ি ইউনিয়ন জুরাছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "জুরাছড়ি", "কুসুমছড়ি" এবং "লুলাংছড়ি" এ ৩টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
জুরাছড়ি ইউনিয়নের স্বাক্ষরতার হার ৩৯.৯২%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।
জুরাছড়ি ইউনিয়নে যোগাযোগেরর প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। উপজেলা সদরের অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়।
জুরাছড়ি ইউনিয়নের মধ্য দিয়ে প্রবাহিত হচ্ছে সুবলং খাল এবং খাগড়াছড়ি খাল।
জুরাছড়ি ইউনিয়নের প্রধান ৩টি হাট-বাজার হল জুরাছড়ি যক্ষা বাজার, উপজেলা সদর বাজার এবং ডেবাছড়া মগবাজার।
বিশ্ব ক্রীড়া সাংবাদিক দিবস
বিশ্বের বিভিন্ন দেশের মতো বাংলাদেশেও এই দিবসটি উদযাপিত হয়ে থাকে। আন্তর্জাতিক ক্রীড়া সাংবাদিক সংস্থার (এআইপিএস) অনুমোদিত সংগঠন হিসেবে বাংলাদেশ ক্রীড়ালেখক সমিতি দিবসটি পালন করে থাকে। বিশ্বের দুই শতাধিক দেশে একযোগে যা উদযাপিত হয়। ১৯২৪ সালের ২রা জুলাই ফ্রান্সের প্যারিসে বিশ্ব ক্রীড়া সাংবাদিকতা দিবসের আত্মপ্রকাশ ঘটে। ১৯৯৫ সাল থেকে বাংলাদেশে দিবসটি উদযাপিত হচ্ছে।
মুহাম্মদ মোস্তফা কামাল রাজ
মুহাম্মদ মোস্তফা কামাল রাজ (জন্ম: ১০ আগস্ট) বাংলাদেশের একজন স্বনামধন্য টিভি নাটক ও চলচ্চিত্র পরিচালক নির্মাতা। তাঁর পরিচালিত "প্রজাপতি" মুক্তি পায় ২০১১ সালের ৭ নভেম্বর। এ চলচ্চিত্রটিতে অভিনয় করেছেন মৌসুমী, জাহিদ হাসান, মোশাররফ করিম। এ চলচ্চিত্রটি শ্রেষ্ঠ সংগীত পরিচালক, শ্রেষ্ঠ গীতিকার এবং শ্রেষ্ঠ শিল্পী (নারী) ক্যাটাগরিতে জাতীয় চলচ্চিত্র পুরস্কার লাভ করে। এছাড়া রাজের পরিচালিত চলচ্চিত্র ছায়া-ছবি (২০১৩), তারকাঁটা (২০১৪), সম্রাট (২০১৬), "যদি একদিন" (২০১৮) সালে মুক্তি পায়। তিনি জনপ্রিয় পরিচালক মোস্তফা সরয়ার ফারুকীর সাথে দীর্ঘদিন সহকারী পরিচালক হিসেবে কাজ করেছেন।
রাজের জন্ম ১০ আগস্ট নরসিংদী জেলায়। তিনি নিউ মডেল উচ্চ বিদ্যালয় ও ঢাকা কলেজ থেকে পড়াশোনা শেষ করেন।
তুন্ড
কোনো প্রাণির নাক, মুখ এবং চোয়াল সমন্বিত মুখের বর্ধিত অংশ হলো তুন্ড। কিছু প্রাণির ক্ষেত্রে সমতুল্য কাঠামোটি "মুখবন্ধ" () কিংবা রোস্ট্রাম নামে অভিহিত। এর গঠনের কারণে কোনো প্রাণিকে সহজেই থমকানো যায়, সঠিক বল প্রয়োগে প্রাণিটি সাময়িকভাবে জ্ঞানও হারাতে পারে। এজন্য অধিকাংশ প্রাণির ক্ষেত্রে তুন্ড হলো এর সর্বাপেক্ষা দূর্বল অংশগুলোর একটি।
বিভিন্ন আকারের স্তন্যপায়ী প্রাণীতে তুন্ড পাওয়া যায়। কিছু প্রাণির তুন্ড বাক্সের ন্যায়, যেমন– ভাল্লুক এবং বিড়াল। আবার কিছু প্রাণির তুন্ড হলো কোনাকৃতির। শুকরের তুন্ড চাপা ও সিলিন্ডাকৃতির।
পলি হলিডে
পলি ডিন হলিডে (; জন্ম: ২ জুলাই ১৯৩৭) হলেন একজন মার্কিন অভিনেত্রী। তিনি মঞ্চ, টেলিভিশন ও চলচ্চিত্রে অভিনয় করেন। তিনি ১৯৭০-এর দশকের সিটকম "অ্যালিস" টিভি ধারাবাহিকে ফ্লোরেন্স জিন "ফ্লো" ক্যাসল্বেরি চরিত্রে অভিনয়ের জন্য সর্বাধিক পরিচিত। এই ধারাবাহিকে অভিনয় করে তিনি দুটি সেরা পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং তিনটি এমি পুরস্কারের মনোনয়ন লাভ করেন। তিনি এই ধারাবাহিকের স্বল্পকাল স্থায়ী স্পিন-অফে "ফ্লো"-তেও অভিনয় করেন। তার এই চরিত্রের ট্যাগলাইন "কিস মাই গ্রিটস" অ্যালিস ধারাবাহিকের সাথে সম্পৃক্ত সবচেয়ে স্মরণীয় ছত্র। ১৯৮৪ সালে তিনি "গ্রেমলিন্স" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার অর্জন করেন।
হলিডে ১৯৩৭ সালের ২রা জুলাই অ্যালাবামা অঙ্গরাজ্যের জ্যাসপারে জন্মগ্রহণ করেন। তার পিতা আর্নেস্ট সুলিভান হলিডে ছিলেন একজন ট্রাক চালক এবং মাতা ভেলমা মেবল হলিডে (জন্মনাম: কেইন)। তিনি চাইল্ডার্সবার্গ ও সিলাকোগাতে বেড়ে ওঠেন। সেখানে তার ভাই ডয়লের বাল্যবন্ধু জিম নাবোর্স বসবাস করতেন। অভিনয় শুরুর পূর্বে হলিডে তার নিজ শহর অ্যালাবামা এবং পরে ফ্লোরিডায় পিয়ানো শিক্ষক হিসেবে নিয়োজিত ছিলেন। তিনি ফ্লোরিডার সারাসোটার অসোলো থিয়েটার কোম্পানির সদস্য হিসেবে তার অভিনয় জীবন শুরু করেন। তিনি সেখানে ১০ বছর অবস্থান করেন।
লিন্ডসে লোহান
লিন্ডসে লোহান (; জন্ম: ২ জুলাই ১৯৮৬) হলেন একজন মার্কিন অভিনেত্রী, গায়িকা, ব্যবসায়ী ও ফ্যাশন ডিজাইনার। নিউ ইয়র্ক সিটিতে জন্মগ্রহণ করা লোহান শিশু বয়সেই ফোর্ডের মডেল হিসেবে চুক্তিবদ্ধ হন। ১০ বছর বয়সেই নিয়মিত "অ্যানাদার ওয়ার্ড"-এ অভিনয় করতে থাকা লোহান ডিজনি পিকচার্সের "দ্য প্যারেন্ট ট্র্যাপ" (১৯৯৮) চলচ্চিত্রে কাজ করার সুযোগ পান। এই ছবির সফলতা তাকে টেলিভিশন চলচ্চিত্র "ফ্রিকি ফ্রাইডে" (২০০৩)-এ কাজের সুযোগ করে দেয়। শিশুশিল্পী হিসেবে লোহানের কাজগুলো তাকে তারকা খ্যাতি এনে দেয় এবং "মিন গার্লস" (২০০৪) তাকে কিশোর আদর্শ অভিনয়শিল্পী হিসেবে তাকে প্রতিষ্ঠিত করতে সাহায্য করে। তিনি পরবর্তীতে "হার্বি ফুল্‌লি লোডেড" (২০০৫) ও "জাস্ট মাই লাক" (২০০৬) চলচ্চিত্রে শ্রেষ্ঠাংশে অভিনয় করেন।
লোহান আইনি জটিলতায় পড়ে গণমাধ্যমের আলোচনায় আসেন এবং তাকে মাদকাসক্ত নিরাময় কেন্দ্রেও যেতে হয়। এই সময়ে তিনি "আ প্রেইরি হোম কম্প্যানিয়ন" (২০০৬), "ববি" (২০০৬) ও "চ্যাপ্টার টুয়েন্টি সেভেন" (২০০৭) চলচ্চিত্রে প্রাপ্ত বয়স্ক চরিত্রে কাজের দিকে মনোযোগ দেন। কিন্তু তার আইনি জটিলতার জন্য তিনি আরও কয়েকটি কাজ হারান এবং দর্শকদের কাছে তার ভাবমূর্তি ক্ষুণ্ণ হতে থাকে। ২০১০-এর দশকে তিনি "মাশেটি" (২০১০), "লিজ অ্যান্ড ডিক" (২০১২), ও "দ্য ক্যানিয়ন্স" (২০১৩) ছবিতে কাজ করেন। ওপরা উইনফ্রির সাথে তার একটি সাক্ষাৎকার ব্যাপকহারে প্রচারিত হলে তাকে নিয়ে "লিন্ডসে" (২০১৪-১৫) নামে একটি প্রামাণ্য-ধারাবাহিক নির্মিত হয়। ২০১৫ সালে "স্পিড-দ্য-প্লো" নাটক দিয়ে লন্ডনের ওয়েস্ট এন্ডে তার মঞ্চনাটকে অভিষেক হয়।
আর্গিউমেন্টাম এড পপুলাম
ল্যাটিন ভাষা হতে উদ্ভুত আর্গিউমেন্টাম এড পপুলাম একপ্রকার কুযুক্তি বা হেত্বাভাষ। যুক্তিবিচারিক তত্ত্ব অনুসারে এই কুযুক্তি দিয়ে বুঝানো হয় বেশিরভাগ মানুষ বিশ্বাস করে এরকম যেকোনো প্রকার প্রতিজ্ঞা বা বিবৃতি অবশ্যই সত্য। একে সংক্ষেপে এভাবেও বলা যায়, "যা বেশিরভাগ মানুষ বিশ্বাস করে তাই সঠিক"।
এই কুযুক্তি ইংরেজি ভাষায় বিভিন্ন নামে পরিচিত(ইংরেজি:appeal to the masses, appeal to belief, appeal to the majority, appeal to democracy, appeal to popularity, argument by consensus, consensus fallacy, authority of the many, bandwagon fallacy, vox populi)। এই কুযুক্তি বিচার বিবেকের মাধ্যমে নির্ধারিত হয় না, বরং এই কুযুক্তি সংখ্যার প্রাচুর্যতাকে বিবেচনাধীন রেখে সিদ্ধান্ত নেয়। চীনা ভাষায় একটি প্রবাদ আছে। প্রবাদটি হলো "তিনজনেতে বাঘ বলিলে, বাঘ জন্মায় সে স্থানে"। এই প্রবাদের সাথে এই হেত্বাভাষের অর্থগত সাদৃশ্য আছে।
কোনো মানুষকে প্রভাবিত করতে গিয়ে এই হেত্বাভাষের ব্যবহারের প্রবণতা অনেক বেশি দেখা যায়। বলা হয়, এটা বিশ্বাস করতেই হবে বা এটাই যৌক্তিক কারণ সংখ্যাধিক্য মানুষ এটাই মনে করে।
এরকম কিছু উদাহরণ হলো
ধরা যাক কোনো একটা বিষয়ের উপর ভোট গণনা করা হচ্ছে। অপশন বা সুযোগ হচ্ছে ক এবং খ এর মধ্যে যে কোনো একটা বাছাইয়ের। ৭৫ শতাংশ মানুষ এক্ষেত্রে বাছাই করে নিল "ক" অপশনটি। এক্ষেত্রে গণতন্ত্র হিসাব করে খ অপশনকে বাতিল করে দেওয়া হবে। আপাত দৃষ্টিতে এটা সর্বশ্রেষ্ঠ মনে হলেও এটা সঠিক নয়। এক্ষেত্রে যে ২৫ শতাংশ খ সুযোগটিকে বাছাই করেছে, তাদের বক্তব্য শুনা প্রয়োজন, বিবেচনা করা প্রয়োজন, কেন তারা ক সুযোগটিকে বেছে নিলো না। কিন্তু সমাজ বা রাষ্ট্রপরিচালনায় এরকম সংখ্যালঘুদের মতামত বেশিরভাগ সময়েই উপেক্ষিত হয়। ফলশ্রুতিতে ঐতিহাসিকভাবে রাষ্ট্র এবং সভ্যতাকে অনেকসময় সে ভুলের প্রতিদান দিতে হয়।
জাহাঙ্গীর কবির নানক
জাহাঙ্গীর কবির নানক (জন্ম: ১৪ জানুয়ারি ১৯৫৪) বাংলাদেশের ঢাকা-১৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ আওয়ামী লীগের যুগ্ম সাধারণ সম্পাদক।
জাহাঙ্গীর কবির নানকের পৈতৃক বাড়ি বরিশাল জেলার বরিশাল সদর উপজেলার ড: খিরদ মুখার্জী লেন এলাকায়। তিনি আইন বিষয়ে স্নাতক ডিগ্রি অর্জন করেছেন।
পেশার আইনজীবী জাহাঙ্গীর কবির নানক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
দুর্গাপুর স্থলবন্দর
দুর্গাপুর স্থলবন্দর হল পূর্ব ভারতের প্রথম ও একমাত্র স্থলবন্দর। পশ্চিমবঙ্গে হলদিয়া বন্দর ও কলকাতা বন্দরের মাধ্যমে জাহাজে বহু পণ্য যাতায়াত করে। ওই দুই বন্দরের উপরে চাপ কমাতেই ২০০৬ সালের মে মাসে দুর্গাপুরের বাঁশকোপায় স্থলবন্দর গড়ে তোলা হয়। বন্দরটির বছরে কন্টেইনার পরিবহন ক্ষমতা ৬০,০০০ টি।
দুর্গাপুর স্থলবন্দর ব্যবহার করে ঝাড়খন্ড, বিহার, পশ্চিমবঙ্গ, ওড়িশাসহ উত্তর-পূর্ব ভারতের পণ্য কন্টেইনারজাত করে অভিবাসন ও শুল্কের ছাড়পত্র নিয়ে সরাসরি কলকাতা বন্দর ও হলদিয়া বন্দর ব্যবহার করে বিদেশে পাঠানো হয়। এছাড়া এই বন্দর থেকে পণ্য বাংলাদেশ পাঠানো হয় পেট্রাপোল স্থলবন্দর মাধ্যে। এতে ২-৩ দিন সময় বাঁচে।
বাঁশকোপায় প্রায় পাঁচ হেক্টর এলাকা জুড়ে গড়া হয়েছে স্থলবন্দরটি। রয়েছে পর্যাপ্ত আয়তনের গুদাম। কনটেনার ওজন করা থেকে শুল্ক নেওয়া বা শুল্ক দফতরের ছাড়পত্র দেওয়ার মতো নানা ব্যবস্থা আছে। ফাঁকা কনটেনার রাখার জন্য আলাদা গুদাম, কনটেনার সারাইয়ের সুবিধাও রয়েছে। নিরাপত্তার দায়িত্বে পেশাদার রক্ষীরা আছেন। ২৪ ঘন্টা নজরদারির জন্য রয়েছে সিসিটিভি। কর্মীর সংখ্যা শ’দুয়েক। ২০১১ সালে ভারতীয় রেলের অধীন কনটেনার কর্পোরেশন অফ ইন্ডিয়া-র সঙ্গে যৌথ উদ্যোগে রেল যোগাযোগও গড়ে তোলা হয়।
জেমস গসলিং
"'জেমস গসলিং" ওসি (; জন্ম: ১৯ মে ১৯৫৫) হলেন একজন কানাডীয় কম্পিউটার বিজ্ঞানী। তিনি বর্তমান যুগের সবচাইতে জনপ্রিয় জাভা প্রোগ্রামিং ভাষার  ভাষার জনক ও গবেষক দলের প্রধান।
জেমস আর্থার গসলিং কানাডার অ্যালবার্টা প্রদেশের ক্যালগারি শহরে জন্মগ্রহন করেন। বর্তমানে বসবাস করছেন মার্কিন যুক্তরাষ্ট্রের ক্যালিফোর্নিয়া রাজ্যের  সান্‌ ফ্রান্সিস্কো শহরের বে এরিয়াতে।
জেমস গসলিং ১৯৭৭ সালে ইউনিভার্সিটি অব ক্যালগারি থেকে স্নাতক পাশ করেন । এরপর কার্নেগি মেলন বিশ্ববিদ্যালয় থেকে এম.এ  পাশের পর ১৯৮৩ সালে একই বিশ্ববিদ্যালয় থেকে পিএইচডি ডিগ্রী অর্জন করেন।
জেমস গসলিং সান মাইক্রোসিস্টেম্‌স এ  ১৯৮৪ সালে যোগ দেন। পরবর্তীতে ওরাকল কর্পোরেশন সান মাইক্রোসিস্টেমসকে ২০১০ সালে কিনে নেয় । বেতন, অবস্থানগত ভূমিকা,নৈতিক চ্যালেঞ্জ  এবং পরিবর্তনের সাথে সিদ্ধান্ত গ্রহণের ক্ষমতা এসব বিষয়ে বৈপরীত্য সৃষ্টি হলে গসলিং অবসর গ্রহন করেন  ওরাকল কর্পোরেশন থেকে  এবং ২০১১ সালের মার্চ মাসে গুগল এ যোগদান করেন ।
এর ছয়মাস পর তিনি তার সহকর্মী বিল ভাসকে অনুসরণ করে লিকুইড রোবোটিক্স এ যোগ দেন । ২০১৬ এর শেষের দিকে লিকুইড রোবোটিক্স কে বোয়িং কোম্পানী ক্রয় করে এবং সহায়ক প্রতিষ্ঠান বোয়িং ডিফেন্স, স্পেস অ্যান্ড সিকিউরিটি (বিডিএস)  এর মালিকানাধীন করে । এরপর সবশেষে ২০১৭ সালের মে মাসে যোগদেন মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা আমাজন.কম এ ।
গসলিং ২০০২ সালে দ্য ইকোনমিস্ট ইনোভেশন অ্যাওয়ার্ড ও দ্য ফ্লেম অ্যাওয়ার্ড লাভ করেন। ২০০৭ সালে কানাডা সরকার তাঁকে দেশের সর্বোচ্চ অসামরিক সম্মান অর্ডার অব কানাডা তে ভূষিত করে। ২০১৩ সালে অ্যাসোসিয়েশন ফর কম্পিউটিং মেশিনারি এর ফেলো নির্বাচিত হন। ২০১৫ সালে লাভ করেন আইইইই জন ভন নিউম্যান মেডেল।
আপীল টু পিটি
আপীল টু পিটি (ল্যাটিন ভাষায় argumentum ad misericordiam) ফোপাঁনির গল্প নামেও পরিচিত একপ্রকার হেত্বাভাষ বা কুযুক্তি। এই কুযুক্তি দ্বারা নিজের অনুভুতি বা অন্যের দোষকে ব্যক্ত করার মাধ্যমে সে তার যুক্তিকে দৃঢ় করে বিজয়ী হতে চায়। এটা আপীল টু ইমোশনেরই একটি প্রকারভেদ।
দানের টাকায় চলবে, এইজাতীয় সংস্থাগুলো এরকম আপীল টু পিটি হেত্বাভাষের সার্থক প্রয়োগ করে। তারা দুর্ভাগ্যপ্রবণ মানুষকে সামনে উপস্থাপন করে, আপনার অনুভুতিকে প্রভাবিত করে, যাতে করে আপনি সেই সংস্থায় অর্থায়ন করে থাকেন।
ফিল বেইনব্রিজ
ফিলিপ বেইনব্রিজ (জন্ম: ১৬ এপ্রিল, ১৯৫৮) স্টোক—অন—ট্রেন্টের স্নেড গ্রীন এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ডারহামের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতি মিডিয়াম পেস বোলিং করতেন ফিল বেইনব্রিজ।
১৯৮০-এর দশকে গ্লুচেস্টারশায়ারের পক্ষে খেলেছেন ও অত্যন্ত গুরুত্বপূর্ণ সদস্যের মর্যাদা লাভ করেন। সচরাচর ৫ কিংবা ৬ নম্বরে ব্যাটিংয়ে নামতেন তিনি। ১৯৭৭ সালে গ্লুচেস্টারশায়ারে যোগ দেন। এরপর ১৯৮১ সালে দলের নিয়মিত সদস্যের মর্যাদা পান। ঐ মৌসুমে প্রথমবারের মতো সহস্রাধিক রানের কোঠা অতিক্রমণে সবিশেষ দক্ষতা প্রদর্শন করেন। ইনিংস প্রতি ৪০ ঊর্ধ্ব রান সংগ্রহের পাশাপাশি ২৪টি প্রথম-শ্রেণীর সেঞ্চুরির সন্ধান পান। সর্বমোট নয়বার সহস্রাধিক রান করার ন্যায় কৃতিত্বের দাবীদার হন তিনি।
পরবর্তী তিন মৌসুমেও এ ধারা অব্যাহত রাখেন তিনি। কিন্তু, ১৯৮৫ সালে ব্যাটিংয়ের অবস্থান পরিবর্তন করে বেশ সফলতা পান। ইনিংস প্রতি ৫৬.৬৮ গড়ে ১,৬৪৪ রান তুলেন। এ পর্যায়ে দলকে নিচেরসারি থেকে কাউন্টি চ্যাম্পিয়নশীপের শিরোপা জয়ের দিকে ধাবিত করতে প্রভূতঃ ভূমিকা পালন করেন।
ঘরোয়া ক্রিকেটে অনবদ্য ভূমিকা রাখার কারণে ১৯৮৬ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি। এ সময় তাঁকে টেস্টের সম্ভাব্য খেলোয়াড় হিসেবে থাকার কথা ভাবা হচ্ছিল।
১৯৮৭ সাল থেকে তাঁর খেলার ধার অনেকাংশেই ম্রিয়মান হতে থাকে ও টেস্ট আঙ্গিনায় অতিরিক্ত খেলোয়াড় হিসেবে তাঁকে রাখা হয়। আর কখনো পূর্বেকার ন্যায় ক্রীড়াশৈলী প্রদর্শনে ব্যর্থ হন। এরপর আরও চার বছর ক্রিকেট খেলেন তিনি। ১৯৯০ সালে গ্লুচেস্টারশায়ার থেকে অবসর নেন ফিল বেইনব্রিজ। ব্যবসায়ের জগতে ধাবিত হন তিনি।
১৯৯০ সালের পর ডারহামে চলে যান। প্রথম-শ্রেণীর কাউন্টি দল ডারহামের উন্নয়নে বিপণন কর্মের সাথে জড়িত হন। দলটিকে ১৯৯২ সালে প্রথম-শ্রেণীর মর্যাদা লাভে যথোপযুক্ত ভূমিকা রাখেন তিনি।
১৯৯১ মৌসুমের পুরোটা সময় খেলার বাইরে ছিলেন। তবে, ডারহামের প্রথম-শ্রেণীর খেলায় যুক্ত হবার প্রথম দুই মৌসুমের অধিকাংশ খেলায় অংশ নিয়েছিলেন। ১৯৯৩ সালে ব্যাটিং ও বোলিং - উভয় বিভাগেই শীর্ষে ছিলেন। দুই বছর বেশ ভালো ক্রীড়াশৈলী উপহার দেন। ১৯৯৪ সালে দলের অধিনায়কের দায়িত্বভার তাঁর কাঁধে বর্তায়। দলটি ১৬তম স্থান দখল করে। এটিই দলের প্রথমবারের মতো সর্বনিম্ন স্থানে আরোহণ ছিল না। আবারো তাঁর খেলার মান নিচেরদিকে চলে যেতে থাকে। বেইনব্রিজকে ১৯৯৫ সালে অধিনায়ক হিসেবে পদত্যাগ করতে হয়েছিল। পরের বছরই ১৯৯৬ সালে প্রথম-শ্রেণীর ক্রিকেট থেকে চূড়ান্তভাবে অবসর নেন ফিল বেইনব্রিজ।
বনযোগীছড়া ইউনিয়ন
বনযোগীছড়া বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।
বনযোগীছড়া ইউনিয়নের আয়তন ১০,২৪০ একর (৪১.৪৪ বর্গ কিলোমিটার)। এটি জুরাছড়ি উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী বনযোগীছড়া ইউনিয়নের লোকসংখ্যা ৫,৬০৯ জন। এর মধ্যে পুরুষ ২,৯৮৭ জন এবং মহিলা ২,৬২২ জন।
জুরাছড়ি উপজেলার উত্তর-পশ্চিমাংশে বনযোগীছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণ-পূর্বে জুরাছড়ি ইউনিয়ন, উত্তরে বরকল উপজেলার বরকল ইউনিয়ন ও সুবলং ইউনিয়ন, পশ্চিমে বরকল উপজেলার সুবলং ইউনিয়ন এবং দক্ষিণ-পশ্চিমে রাঙ্গামাটি সদর উপজেলার বালুখালী ইউনিয়ন অবস্থিত।
বনযোগীছড়া ইউনিয়ন জুরাছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "বনযোগীছড়া", "চকপতিঘাট" এবং "এরাইছড়ি" এ ৩টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
বনযোগীছড়া ইউনিয়নের স্বাক্ষরতার হার ৩৯.৪৮%। এ ইউনিয়নে ১টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
বনযোগীছড়া ইউনিয়নে যোগাযোগের প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। জুরাছড়ি উপজেলার অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়।
বনযোগীছড়া ইউনিয়নের উত্তর সীমান্তে অল্প কিছু অংশ দিয়ে প্রবাহিত হচ্ছে কর্ণফুলি নদী। এছাড়া রয়েছে সুবলং খাল।
বনযোগীছড়া ইউনিয়নের প্রধান হাট-বাজার হল সুবলং খাগড়াছড়ি বাজার (বনযোগীছড়া বাজার)।
সীমান্ত চেকপয়েন্ট
বর্ডার চেকপয়েন্ট হল সীমান্তে অবস্থিত আন্তদেশীয় পণ্য ও যাত্রী যাতায়াত এবং বিনিময় কার্যক্রম নিয়ন্ত্রণ কেন্দ্র। স্থলবন্দরে শুল্ক, অভিবাসন, সীমান্ত নিরাপত্তা বিধান দপ্তর ছাড়াও প্রযোজ্য ক্ষেত্রে নিয়ন্ত্রণমূলক দপ্তরসমূহের অবকাঠামো গড়ে তোলা হয়। এখানে আন্তদেশীয় পণ্য বিনিময় যাত্রী অভিবাসন কার্যক্রম নিয়ন্ত্রণ নিমিত্তে পণ্যাগার (ওয়ারহাউজ), যাত্রী ছাউনি, অভ্যর্থনাকেন্দ্র, আমদানি-রপ্তানি দলিলাদি পরীক্ষা-নিরীক্ষার ব্যবস্থাসহ সংশ্লিষ্ট অবকাঠামো গড়ে ওঠে। স্থলবন্দরে যাতায়াতের নিমিত্তে উভয় দেশের মধ্যে যোগাযোগ ব্যবস্থা গড়ে ওঠা যেমন জরুরি তেমনি আন্তদেশীয় পণ্য বিনিময়ের ক্ষেত্রে বৈধ-অবৈধতা ও আইন সঙ্গতার বিষয়টি যাচাই-বাছাইয়ের ব্যবস্থা থাকে।
চেকপয়েন্ট সাধারণত দুটি উদ্দেশ্য পরিবেশন করে:
মার্সেই
মার্সেই (; ) পশ্চিম ইউরোপের রাষ্ট্র ফ্রান্সের ২য় বৃহত্তম শহর (জনসংখ্যার বিচারে)। একই সাথে এটি ফ্রান্সের ঐতিহাসিক প্রোভঁস প্রদেশের বৃহত্তম শহর। প্রশাসনিকভাবে এটি ফ্রান্সের প্রোভঁস-আল্প-কোত-দাজুর নামক রেজিওঁ বা প্রশাসনিক বিভাগের বুশ-দু-রোন নামক দেপার্তমঁ বা জেলার রাজধানী শহর। শহরটি ফ্রান্সের দক্ষিণ উপকূলে ভূমধ্যসাগরের তীরে অবস্থিত। এর জনসংখ্যা প্রায় ৯ লক্ষ এবং আয়তন । আয়তনের বিচারে মার্সেই শহর প্যারিস ও লিয়োঁর পরে ফ্রান্সের তৃতীয় বৃহত্তম মহানগর এলাকা।
প্রাচীন যুগে গ্রিক নাবিক-বণিকেরা এই শহরটি প্রতিষ্ঠা করে। তখন এর নাম ছিল "মাসালিয়া" () মার্সেই বর্তমানে ফ্রান্সের বৃহত্তম সমুদ্র বন্দর।
মোঃ নূরুল আজীম
কর্ণেল (অবঃ) প্রফেসর মোঃ নূরুল আজীম (জন্ম: ৩১ মার্চ ১৯৫১) হলেন একজন স্বখ্যাত বাংলাদেশী মানসিক রোগ বিশেষজ্ঞ। এছাড়া তিনি বিশ্বের সবচেয়ে বুদ্ধিমান মানুষদের নিয়ে গঠিত সর্ববৃহৎ সংস্থা মেন্‌সার একজন সদস্য।
মোঃ নূরুল আজীম জামালপুর জেলার দেওয়ানগঞ্জ উপজেলায় ৩১ মার্চ ১৯৫১ সালে জন্মগ্রহণ করেন। তিনি ১৯৭৫ সালে ঢাকা মেডিকেল কলেজ থেকে এমবিবিএস পাস করেন। এরপর আর্মড ফোর্সেস মেডিকেল ইনস্টিটিউট থেকে ১৯৭৮ সালে মনোরোগ বিজ্ঞানে ডিগ্রী নেন। তিনি ১৯৮৪ সালে ফেলো অব কলেজ অব ফিজিশিয়ান অ্যান্ড সার্জন (এফসিপিএস) (সাইকিয়াট্রি), ১৯৮৭ সালে ক্লাসিফিকেশন ইন সাইকিয়াট্রি, ১৯৯৭ সালে সাই ডি (উএসএ ), ১৯৯৯ সালে ক্লিনিক্যাল সাইকোলজি বিষয়ে পিএইচডি (উএসএ ), ১৯৯৯ সালে এমডি (উএসএ ), ১৯৯৯ সালে এফএসিপি (উএসএ ) ডিগ্রি লাভ করেন। তিনি উচ্চশিক্ষা লাভের জন্য যুক্তরাজ্যে পাড়ি জমান এবং ২০০২ সালে স্কটল্যান্ডের রয়েল কলেজ অব ফিজিশিয়ান অ্যান্ড সার্জনস অফ গ্লাসগো থেকে এফআরসিপি ডিগ্রি লাভ করেন।
কর্ণেল আজীম ১৯৭৫ সালে ঢাকা মেডিকেল কলেজ থেকে ডাক্তারী পাশ করার পর তার চিকিৎসা ও কর্মজীবন শুরু করেন। তিনি ১৯৭৬ সালে লেফটেনেন্ট হিসেবে বাংলাদেশ সেনাবাহিনীর মেডিকেল কর্পসে কমিশন লাভ করেন। ১৯৯০-২০০২ সালে তিনি বাংলাদেশের সশস্ত্র বাহিনীর অন্যতম জ্যেষ্ঠ মানসিক রোগ বিশেষজ্ঞ ছিলেন এবং অক্টোবর, ২০০২-তে স্বাস্থ্যজনিত কারণে কর্নেল হিসাবে অবসর গ্রহণ করেন। ১৯৯৩-২০১২ সালে তিনি বেশ কয়েকটি প্রতিষ্ঠানে কাজ করেন, যার মধ্যে রয়েছে আর্মড ফোর্সেস মেডিকেল ইনস্টিটিউট / কলেজ, বাংলাদেশ কলেজ অব ফিজিসিয়ানস অ্যান্ড সার্জনস, বঙ্গবন্ধু শেখ মুজিব মেডিকেল বিশ্ববিদ্যালয়, এনআইএমএইচ, বিসিজিপি, একাধিক প্রাইভেট মেডিকেল কলেজ।
তিনি বাংলাদেশের সাবেক রাষ্ট্রপতি ড. ইয়াজউদ্দিন আহম্মেদের মনোরোগ চিকিৎসক হিসেবে কাজ করেছেন।
তিনি বিশ্বের সবচেয়ে বুদ্ধিমান মানুষদের নিয়ে গঠিত সর্ববৃহৎ সংস্থা মেন্‌সার একজন সদস্য। মেনসার সদস্য হতে হলে, মেনসা পরিচালিত অথবা কোন স্বীকৃত আইকিউ পরীক্ষায় প্রায় ১৩২ আইকিউ এর অধিকারী হতে হয়। তিনি আইকিউ পরীক্ষায় ১৭২ আইকিউ লাভ করেন, যা শুধুমাত্র সর্বোচ্চ ১% বুদ্ধিমানদের মধ্যেই বিদ্যমান।
এছাড়াও তার সম্মানার্থে তার নাম অন্তর্ভুক্ত হয়েছে বিভিন্ন তালিকায়:তাঁর নিবন্ধ বিভিন্ন পত্রিকায় ও জার্নালে প্রকাশিত হয়েছে
তার স্ত্রী ডা. রাশিদা আহমেদ। তাঁদের দুই কন্যা ডা. মালিহা আজীম এবং ডা. মাহিন আজীম, দুজনই চিকিৎসক হিসেবে কর্মরত।
লিল
লিল (; ) পশ্চিম ইউরোপের রাষ্ট্র ফ্রান্সের ও-দ্য-ফ্রসঁ রেজিওঁ বা প্রশাসনিক বিভাগের বিভাগীয় রাজধানী শহর এবং নর দেপার্ত্যমঁ বা জেলার প্রধান শহর। এটি ফ্রান্সের উত্তরতম প্রান্তে, দ্যল নদীর তীরে, ফ্রান্স-বেলজিয়াম সীমান্তের কাছে অবস্থিত। লিল শহরের মূল এলাকাতে প্রায় আড়াই লক্ষ লোকের বাস। বৃহত্তম লিল মহানগর এলাকাতে প্রায় ১০ লক্ষ লোকের বাস। প্যারিস, লিয়োঁ, মার্সেই ও তুলুজের পরে এটি ফ্রান্সের ৫ম বৃহত্তম মহানগর এলাকা।
শ্রীহট্ট সংস্কৃত কলেজ
শ্রীহট্ট সংস্কৃত কলেজ (সংস্কৃত: श्रीहट्ट संस्कृत कलेज) সিলেট শহরে অবস্থিত বাংলাদেশের একমাত্র সংস্কৃত কলেজ। কলেজটিতে সংস্কৃতের পাশাপাশি আয়ুর্বেদিক শাস্ত্রে সাড়ে চার বৎসরের ডিপ্লোমা কোর্স, ডিএএমএস প্রদান করা হয়। এই শিক্ষা প্রতিষ্ঠানটি ১৯২০ সালে ব্রিটিশ শাসনামলের সময় সিলেট শহরের মিরের ময়দানে প্রতিষ্ঠা করা হয়।
সিলেট নগরীর কেওয়াপাড়া এলাকায় ১০০ শতক জায়গাজুড়ে এই প্রতিষ্ঠানটি অধিষ্ঠিত। কলেজটির সামনে, রাস্তার বিপরীত পার্শ্বে বেতার বাংলাদেশের সিলেট কেন্দ্র এবং অন্যদিকে ব্লু-বার্ড স্কুল অ্যান্ড কলেজ অবস্থিত। দেশের একমাত্র সংস্কৃত কলেজ হওয়ায় এবং আয়ুর্বেদিক শিক্ষার জন্য বাংলাদেশী শিক্ষার্থীদের পাশাপাশি ভারত থেকেও এখানে পড়াশোনা করতে শিক্ষার্থীরা আসেন।
সংস্কৃত কলেজ ও বিশ্ববিদ্যালয়